Εκλογές στις Νήσους Μάρσαλ

Στις Νήσους Μάρσαλ διεξάγονται εκλογές για βουλή και για πρόεδρο. Τα 33 μέλη της Βουλής (μαρσαλέζικα: Nitijeļā)  εξελέγησαν για θητεία τετραετή σε 19 μονοεδρικές εκλογικές περιφέρειες και σε 5 πολυεδρικές περιφέρειες που έχουν από 2 ως και 5 έδρες.Electoral system IPU Επίσημα δεν εκλέγονται ανεξάρτητοι βουλευτές, ωστόσο τα περισσότερα μέλη της βουλής είναι προσκείμενα σε κάποιο από τα τέσσερα πολιτικά κόμματα των νήσων: Aelon Kein Ad (AKA), Kien Eo Am (KEA), Ενωμένο Λαϊκό Κόμμα (UPP) και Ενωμένο Δημοκρατικό Κόμμα (UDP).

 Πρόσφατες εκλογές (2023)

 Προεδρικές εκλογές 
 2008 
Η έμμεση προεδρική εκλογή του 2008 έγινε στις 7 Ιανουαρίου 2008, την πρώτη ημέρα της συνεδρίασης του νέου κοινοβουλίου, που προέκυψε έπειτα από τις βουλευτικές εκλογές του 2007.Angus Reid page on the Marshall Islands . Ο συνασπισμός της αντιπολίτευσης εξέλεξε ως νέο πρόεδρο τον Λιτόκουα Τομέινγκ, με 18 ψήφους έναντι 15 για τον μέχρι τότε πρόεδρο, Κεσάι Νότε.Rulers , Ιανουάριος 2008Radio New Zealand

 2009 
Έπειτα από πρόταση μομφής στο κοινοβούλιο, που για πρώτη φορά στην ιστορία των νησιών, ήταν επιτυχής, κατέρρευσε η κυβέρνηση του Τομέινγκ. Ο τελευταίος αντικαταστάθηκε από τον υπηρεσιακό πρόεδρο Ρούμπεν Ζάκρας. Στις 26 Οκτωβρίου 2009 το κοινοβούλιο εξέλεξε νέο πρόεδρο τον Ζεντκάια , με 17 ψήφους υπέρ έναντι 15 για τον πρώην πρόεδρο Κεσάι Νότε. 

 2012 
Ο Κρίστοφερ Λόικ εξελέγη πρόεδρος των Νήσων Μάρσαλ στις 5 Ιανουαρίου 2012 , επικρατώντας του Τζουρελάνγκ Ζεντκάια με 21 ψήφους έναντι 11. Ο Ζεντκάια συμφώνησε να συνεργαστεί με την νέα κυβέρνηση.

 2016 
Ο Κάστεν Νέμρα εξελέγη πρόεδρος στις 4 Ιανουαρίου 2016 με οριακή πλειοψηφία μιας ψήφου (17-16) και έγινε ο νεότερος σε ηλικία πρόεδρος και ο δεύτερος μη αριστοκρατικής καταγωγής (commoner) στην ιστορία της χώρας.[Casten Nemra elected new RMI President Casten Nemra elected new RMI President], The Marshall Island Journal, 4 Ιανουαρίου 2016. Ο συνομήλικος αντίπαλος του Νέμρα, Άλβιν Τζάκλικ, έλαβε 16 ψήφους στην ψηφοφορία για την εκλογή προέδρου.

 2020 
Στις εκλογές του 2020, πρόεδρος εξελέγη ο ανεξάρτητος Ντέιβιντ Καμπούα στις 6 Ιανουαρίου 2020.

 2024 
Έπειτα από τις  γενικές εκλογές του 2023, η Χίλντα Χάινε εξελέγη πρόεδρος στις 2 Ιανουαρίου 2024 λαμβάνοντας 17 ψήφους έναντι 16 για τον απερχόμενο πρόεδρο Ντέιβιντ Καμπούα, ο οποίος απέτυχε να επανεκλεγεί.

 Ιστορικό γενικών εκλογών 
 1977 
Οι πρώτες εκλογές έγιναν το 1977 για τα 33 μέλη της Συντακτικής Συνέλευσης με τη συμμετοχή 48 υποψηφίων. Με αυτούς ήταν και μέλη του Κογκρέσου της Μικρονησίας, του κοινοβουλίου των Μάρσαλ Νήσων και παραδοσιακοί φύλαρχοι των νησιών.Nohlen, D, Grotz, F & Hartmann, C (2001) Elections in Asia: A data handbook, Volume II, p695 ISBN 0-19-924959-8

 1979-1995 

Γενικές εκλογές διεξήχθησαν το 1979, το 1983, το 1987 (οι πρώτες από τότε που τα Μάρσαλ έγιναν κυρίαρχο κράτος το 1986) και τον Νοέμβριο του 1991. Η απουσία πολιτικών κομμάτων σήμαινε ότι εξελέγησαν μόνο ανεξάρτητοι. Βουλευτικές εκλογές έγιναν στις 20 Νοεμβρίου 1995. Εξελέγησαν 8 νέοι βουλευτές, ενώ οι 2 απώλεσαν τις έδρες τους. Έπειτα από τις εκλογές, η βουλή εξέλεξε πρόεδρο τον Αμάτα Καμπούα για νέα θητεία.Marshall Islands: Elections held in 1995 Inter-Parliamentary Union

 1999 
Οι επόμενες εκλογές έγιναν στις 22 Νοεμβρίου 1999. Όλοι ο υποψήφιοι ήταν ανεξάρτητοι και εξελέγησαν 33.Marshall Islands: Elections held in 1999 Inter-Parliamentary Union

 2003 
Στις γενικές εκλογές που διεξήχθησαν στις 17 Νοεμβρίου 2003 και πάλι εξελέγησαν ανεξάρτητοι. Μέρος των μελών που εξελέγησαν ήταν προσκείμενοι στο Ενωμένο Δημοκρατικό Κόμμα ή στο Aelon Kein Ad.

 2007 
Οι επόμενες εκλογές για τα 19 μέλη της βουλής έγιναν στις 19 Νοεμβρίου 2007.

Εξαιτίας των καθυστερήσεων στο άνοιγμα της κάλπης σε πολλά εκλογικά τμήματα η ψηφοφορία συνεχίστηκε μέχρι αργά το βράδυ, μετά τα μεσάνυχτα. Ενώ οι εγγεγραμμένοι ψηφοφόροι ήταν 36.000 άτομα, ο μεγάλος αριθμός των ψήφων που εστάλησαν με το ταχυδρομείο επέφερε την καθυστέρηση στην ανακοίνωση των αποτελεσμάτων, που έγιναν γνωστά όχι πριν τις 4 Δεκεμβρίου.

Στις 30 Νοεμβρίου το αντιπολιτευόμενο Aelon Kein Ad ανακήρυξε τη νίκη του καθώς είχε κερδίσει ήδη τις 15 από τις συνολικά 17 έδρες που απαιτούντο για να έχει πλειοψηφία και αναμενόταν να κερδίσει γύρω στις 20-22 έδρες.

Ένα από τα εκλογικά ζητήματα ήταν η άρση της αναγνώρισης ανεξαρτησίας για την Δημοκρατία της Κίνας (Ταϊβάν) και η αναγνώριση της Λαϊκής Δημοκρατίας της Κίνας. Ωστόσο, το Aelon Kein Ad δήλωσε στις 28 Νοεμβρίου ότι δεν θα διέλυε τους δεσμούς με τη Δημοκρατία της Κίνας σε περίπτωση που κέρδιζαν τις εκλογές.

Η επίσημη και τελική καταμέτρηση των ψηφοδελτίων ξεκίνησε στις 4 Δεκεμβρίου 2007. Η αντιπολίτευση κατήγγειλε ότι δεν ενημερώθηκε έγκαιρα η ιστοσελίδα με τα εκλογικά αποτελέσματα και ότι είχε η ίδια συμπληρώσει τον απαιτούμενο αριθμό των 17 γερουσιαστών.

Με βάση τα αποτελέσματα της προεδρικής εκλογής του 2008 , η αντιπολίτευση (συναποτελούμενη από το Aelon Kein Ad και το UPP) φαινόταν να είχε κερδίσει 18 ή 17 έδρες συγκριτικά με τις 15 ή 16 έδρες για το πρώην κυβερνών κόμμα.

 2011 
Οι εκλογές του 2011 διενεργήθηκαν στις 21 Νοεμβρίου. Γύρω στις 36.000 ψηφοφόροι προσήλθαν στην κάλπη. Τα τελικά αποτελέσματα δεν έγιναν γνωστά πριν τις 5 Δεκεμβρίου 2011, εξαιτίας των ταχυδρομικών ψήφων.

 2015 

Γενικές εκλογές διεξήχθησαν στις 16 Νοεμβρίου 2015.

 2019 

 Εκλογές Συντακτικής Συνέλευσης 
 1976 
Οι πρώτες εκλογές για Συντακτική Συνέλευση διενεργήθηκαν τον Νοέμβριο του 1976.Marshalls Con Con Opened Highlights, 15 Αυγούστου 1977, p5 Οι εκλογές εγκρίθηκαν με νομοσχέδιο από τη βουλή τον Αύγουστο του 1976.Marshall Legislature Passes ConCon Bill Highlights, 1 Σεπτεμβρίου 1977 Το αποτελούμενο από 48 μέλη σώμα είχε αποστολή να συντάξει ένα σχέδιο συντάγματος στην αγγλική και στη μαρσαλέζικη γλώσσα και αποτελείτο από τρεις Μαρσαλέζους αντιπροσώπους στο Κογκρέσο του Εδάφους υπό Εντολή των Νήσων του Ειρηνικού (ένας γερουσιαστής και δύο αντιπρόσωποι), τα 8 μέλη Iroij της επαρχιακής βουλής, τα μέλη της βουλής στις ατόλες  Άρνο, Μετζίτ, Ουγκελάγκ /Ενεουετάκ], ένανα ντιπρόσωπο από την ατόλη Λικιέπ και 33 εκλεγμένα μέλη.

Έπειτα από τις εκλογές, η πρώτη συνεδρίαση της συνέλευσης έγινε στο Ματζούρο στις 8 Αυγούστου 1977. Ο Ρούμπεν Ζάκρας εξελέγη πρόεδρος του σώματος.Marshalls Con Con Elects Officers Highlights, 1 Σεπτεμβρίου 1977, σελ. 3
Σε επίσημη τελετή σε ναό του Ματζούρο υπογράφηκε το νέο σύνταγμα στις 4 Ιανουαρίου 1979. Έπειτα διαλύθηκε η Συνέλευση στις 15 Ιανουαρίου και τον Μάρτιο της ίδιας χρονιάς διενξήχθη δημοψήφισμα, με το  64% των ψηφοφόρων να εγκρίνει το νέο σχέδιο συντάγματος.Marshalls Constitution Signed Highlights, 15 Ιανουαρίου 1979, σελ. 3

Το 1989 και το 1995 έγιναν επίσης εκλογές Συντακτικής Συνέλευσης.

2017 

Στις 21 Φεβρουαρίου 2017 έγιναν εκλογές για την ανάδειξη των μελών συντακτικής συνέλευσης, με σκοπό να εξεταστούν οι προτάσεις για την αναθεώρηση του συντάγματος της χώρας. Εν συνεχεία, και εφόσον εγκριθούν, οι προτάσεις θα τεθούν προς έγκριση από το λαό σε δημοψήφισμα.

 Δημοψηφίσματα
 1975 
Στις 8 Ιουλίου 1975 στα νησιά του Εδάφους υπό Εντολή των Νήσων του Ειρηνικού, όπου ανήκαν και οι Μάρσαλ, έγινε δημοψήφισμα για να αποφασιστεί το μελλοντικό στάτους.Nohlen, D, Grotz, F & Hartmann, C (2001) Elections in Asia: A data handbook, Volume II, p693 ISBN 0-19-924959-8 Τα αποτελέσματα στα Μάρσαλ έδειξαν ότι οι ψηφοφόροι των νήσων τάχθηκαν υπέρ της ανεξαρτησίας, με ποσοστό 94,8%.
ΕπιλογήΥπέρΚατάΆκυρα/λευκά ψηφοδέλτιαΣύνολοΕγγεγραμμένοιψηφοφόροιΣυμμετοχήΨήφοι%Ψήφοι%Ανεξαρτησία1195,22.17594,89433.2379.20335,2Κοινοπολιτεία40915,12.30084,95283.2379.20335,2Ελεύθερη Σύνδεση82630,01.92670,04853.2379.20335,2Κρατική υπόσταση1998,02.30292,07363.2379.20335,2Να παραμείνει το υπάρχον στάτους2.31777,168722,92333.2379.20335,2Άλλο στάτους1296,02.01194,01.0973.2379.20335,2Πηγή: Nohlen et al.

 1977 
Τον Αύγουστο του 1977 διεξήχθη νέο δημοψήφισμα στα νησιά για να διεξαχθούν περαιτέρω συνομιλίες προκειμένου να αποφασιστεί το μελλοντικό στάτους των νήσων, οι οποίες τότε ήταν μέρος του Εδάφους υπό Εντολή των Νήσων του Ειρηνικού.Marshall Islands, ? August 1977: Separate negotiations on the future status Direct Democracy  Η πρόταση έλαβε την έγκριση του 63% των ψηφοφόρων.

 1978 
Την επόμενη χρονιά (12 Ιουλίου 1978) έγινε δημοψήφισμα στα ίδια νησιά, προκειμένου να υιοθετηθεί σύνταγμα. Οι Μάρσαλ και το Παλάου απέρριψαν την πρόταση, σε αντίθεση με τα 4 νησιά που συναποτέλεσαν τις Ομόσπονδες Πολιτείες της Μικρονησίας.Nohlen, D, Grotz, F & Hartmann, C (2001) Elections in Asia: A data handbook, Volume II, p634 ISBN 0-19-924959-8

 1979 
Το δημοψήφισμα του 1979 οδήγησε στην έγκριση συντάγματος. Το νέο σύνταγμα εγκρίθηκε από το 63,8% των ψηφοφόρων.

 1983
Ακολούθησε η έγκριση της ελεύθερης σύνδεσης των Μάρσαλ με τις ΗΠΑ, με ειδική συνθήκη. Το δημοψήφισμα έγινε στις 7 Σεπτεμβρίου 1983. Το 58% των ψηφοφόρων ενέκριναν τη συνθήκη.

 1990 
Στις 11 Δεκεμβρίου 1990 διεξήχθησαν πολλά δημοψηφίσματα για τον ορισμό των Μάρσαλ. Έτσι, οι ψηφοφόροι ενέκριναν την ανακήρυξη των νησιών σε Δημοκρατία και σε αρχιπέλαγος.  Επίσης, υπερψηφίστηκαν οι αναθεωρήσεις που εξασφαλίζουν την εγκυρότητα του συντάγματος και η διαδικασία με την οποία αυτές τίθενται σε ισχύ.

 1995 
Τον Απρίλιο του 1995 εγκρίθηκε σειρά μεταρρυθμίσεων που προτάθηκαν από το Συνταγματικό Συμβούλιο. Με απόφαση της Βουλής το 1994 συστάθηκε το Συνταγματικό Συμβούλιο, που έθεσε προς ψήφιση διάφορες προτάσεις για αλλαγές στο σύνταγμα και μεταρρυθμίσεις. Συνολικά υποβλήθηκαν 35 προτάσεις. Η συμμετοχή ήταν πολύ χαμηλή (33%) και εγκρίθηκε μόνο το μέτρο να γραφτεί το σύνταγμα και στη μαρσαλέζικη γλώσσα. Όλες οι υπόλοιπες προτάσεις δεν κατάφεραν να συγκεντρώσουν την απαιτούμενη πλειοψηφία των δύο τρίτων, με αποτέλεσμα να αποτύχουν.

 2025 
Στις 25 Απριλίου 2025 διεξήχθη συνταγματικό δημοψήφισμα. Οι πολίτες ψήφισαν επί τροπολογιών του Συντάγματος, που είχαν προταθεί από το κοινοβούλιο και εγκριθεί από τη συντακτική συνέλευση που εξελέγη το 2017. Το δημοψήφισμα επρόκειτο αρχικά να διεξαχθεί ταυτόχρονα με τις γενικές εκλογές του 2023, αλλά αναβλήθηκε για το 2025.
Τέθηκαν σε ψηφοφορία στο δημοψήφισμα κάποιες τροπολογίες, όπως:

Άρθρο XI, Ιθαγένεια, Τμήμα 2, Πρόσωπα που μπορούν να εγγραφούν ως πολίτες, Παράγραφος 1, Υποπαράγραφος 1β: Το κείμενο «ότι έχει διαμείνει στη Δημοκρατία για τουλάχιστον 3 χρόνια και είναι γονέας παιδιού που είναι πολίτης της Δημοκρατίας» αλλάζει σε «ότι έχει διαμείνει στη Δημοκρατία για τουλάχιστον 10 χρόνια, είναι γονέας παιδιού που είναι πολίτης της Δημοκρατίας και είναι έγγαμος με τον γονέα του παιδιού αυτού, ο οποίος επίσης είναι πολίτης της Δημοκρατίας». Για τον σκοπό αυτό, «γάμος» ορίζεται ως «μεταξύ μη πολίτη και πολίτη της Δημοκρατίας, τελεσμένος σύμφωνα με τον νόμο, αλλά δεν περιλαμβάνει έθιμο γάμου».
Αύξηση του αριθμού των μελών του Συμβούλιο των Ιροϊ κατά ένα, με την προσθήκη νέου μέλους από την Ατόλλη Μίλι.
Σύμφωνα με τα προκαταρκτικά αποτελέσματα, έξι από τις επτά προτεινόμενες τροπολογίες συγκέντρωσαν την απαιτούμενη πλειοψηφία των δύο τρίτων. Μόνο η δεύτερη πρόταση δεν εγκρίθηκε, λαμβάνοντας ποσοστό 64%. Το δημοψήφισμα χαρακτηρίστηκε από πολύ χαμηλή συμμετοχή, με μόλις 10% των εγγεγραμμένων ψηφοφόρων να προσέρχονται στις κάλπες.

 Παραπομπές